Բահարա Ալավի

**Բահարա Ալավի** (), իրանցի իրավապաշտպան, կանանց իրավունքների պաշտպան և բլոգեր (գրող)։ Ծնվել է քուրդ ընտանիքում 1989 թվականին Իրանի Սաքեզ քաղաքում: Եղել է Մեկ միլիոն ստորագրություն հավաքելու արշավի անդամ՝ ուղղված կանանց իրավունքներին աջակցող Իրանի օրենքները փոփոխելու նպատակով և 2011 թվականի սկզբին մահացավ ավտովթարից։

## Կենսագրություն և գործունեություն
Բահարե Ալավին սկսել է գրել 2005 թվականից 16 տարեկանում, միևնույն ժամանակ, երբ նա սկսել է պաշտպանել կանանց իրավունքները, սկսել է գրել իր բլոգը՝ «Արևի դուստրը»: Նրա գրվածքները հիմնականում հրապարակվել են կնոջ թեմայի և ֆեմինիստական և սեքսիստական հասկացությունների տաբուի վերաբերյալ նրա բլոգում։

Մասնակցել է մի քանի մասնագիտացված լրագրության դասընթացների, ելնելով լրագրության նկատմամբ իր հետաքրքրությունից և մտադիր էր մասնագիտորեն աշխատել այս ոլորտում: Նրա աշխատանքի գագաթնակետը եղել է «Մեկ միլիոն ստորագրությունների» արշավն՝ ուղղված խտրական օրենքները փոխելուն: Քերմանշահում արշավի ամենաակտիվ անդամներից էր և մասնակցել է արշավի բազմաթիվ հանդիպումներին ու հավաքներին Թեհրանում, Սանանդաջում, Ռաշթում, Սպահանում և Սաքեզում: Նրա հոդվածներից մի քանիսը հրապարակվել են տարբեր կայքերում, օրինակ՝ «Փոփոխություն հանուն հավասարության» կայքում։ Բահարեի գործունեության մյուս մասը վերաբերում էր քաղբանտարկյալների պաշտպանությանը, հատկապես Քրդստանում, և  ձգտել է նրանց ազատ արձակել՝ կապ հաստատելով բանտարկյալների ընտանիքների հետ և հարցազրույցներ վարելով լրատվամիջոցների հետ։ Եղել է Կանաչ շարժման ակտիվ ցուցարարներից և ակտիվ մասնակցություն է ունեցել Քերմանշահի բողոքի ցույցերին։ Նրա ամենաակտիվ ջանքերից էր նրա ներկայությունը Սանանդաջի բանտի դիմաց և բողոքի ցույցի անցկացումը՝ կանխելու Հաբիբոլլահ Լաթիֆիի մահապատիժը։ Մասնավորապես, փորձել է ուշադրություն հրավիրել քաղաքներում քաղբանտարկյալների վիճակի վրա։

Նրա ուղեկիցներից մեկը՝ Քավեհ Քերմանշահին, որը արժանացել է Human Rights Watch-ի Hellman/Hammett մրցանակին, այն նվիրել է Բահարեհին Radio Zamaneh-ին տված հարցազրույցում։

Մահացել է ավտովթարից 2011 թվականի ապրիլի 27-ին։

Նրա մահը լայն արձագանքներ է առաջացրել իրավապաշտպանների  շրջանում, տարբեր լրատվամիջոցներում հրապարակվել են մի քանի հոդվածներ նրա կյանքի և գործունեության մասին։ Օրինակ՝ «Մարդու իրավունքների համայնքն իսկապես կորցրել է փայլուն աստղին, բայց ինչպես հիշեցնում է «Փոփոխություն հանուն հավասարության», տիկին Ալավին «կարոտված կլինի, բայց ոչ մոռացված»: Ստորև ներկայացնում ենք Change for Equality-ի հուզիչ մի հատվածը, որը մանրամասնում է տիկին Ալավիի օրինակելի կյանքը…»։

Ֆրեդ Պետրոսյանը Իսպանիայից ի պատասխան Բահարեի մահվան, գրել է, որ նա իրանցի ակտիվիստներից մեկի «Արևի դուստրը» բլոգի հեղինակն է։

### Նամակ Միավորված ազգերի կազմակերպության Տնտեսական և Սոցիալական խորհրդին
Եղել է Կանանց իրավունքների շարժման ակտիվիստներից մեկն, որը 2010 թվականին նամակ է գրել ՄԱԿ-ի Տնտեսական և սոցիալական խորհրդին՝ նախազգուշացնելով կազմակերպությանը Իրանի անդամակցության մասին: Նամակում ասվում է. «մենք՝ որպես գենդերային հավասարության ակտիվիստների խումբ, կարծում ենք, որ ամբողջ աշխարհում կանանց իրավունքների պաշտպանության շահերից ելնելով ՝ ասիական CSW խմբում ազատ տեղը շատ ավելի նախընտրելի է, քան Իրանի անդամակցությունը: Մենք նամակով դիմում ենք Ձեզ՝ զգուշացնելու ձեզ այդ միջազգային մարմնին Իրանի անդամակցության խիստ բացասական հետևանքների մասին»:

## Ծանոթագրություններ

## Արտաքին հղումներ

* Իրանում կանանց հավասար իրավունքների համար 1MillionSignatures արշավի 8-րդ տարեդարձը, medium.com, 2014 թվական
* Վտանգի տակ գտնվող գիտնականներ ամբողջ աշխարհում, Մեթ Կոնգդոն, Ջոնս Հոփկինսի համալսարանի հրատարակչություն, հատ. 79, թիվ 4, 2012 թվական
* Բահարե Ալավին արևի դուստր , ֆեմինիստական դպրոց պարսկերեն
* Եկեք Գրենք արևի դստեր մասին, Youtube
Կատեգորիա:Իրանցի կին գրողներ
Կատեգորիա:Իրանցի իրավապաշտպաններ
Կատեգորիա:Իրանցի հասարակական գործիչներ